
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1285 

29 Ιουνίου 2015 


ΑΠΟΦΑΣΕΙ Σ 

Αριθμ. 21803 

Επιτροπές Υποστήριξης κατά τη διενέργεια του 
δημοψηφίσματος της 5ης Ιουλίου 2015. 

Ο ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Της παραγράφου 5 του άρθρου 10 του Ν. 4023/2011 
«Διεύρυνση της άμεσης και συμμετοχικής δημοκρατίας 
με τη διενέργεια δημοψηφίσματος» (220 Α'), 

β) του Π.δ. 38/2015 «Προκήρυξη Δημοψηφίσματος για 
κρίσιμο εθνικό θέμα» (Α' 63), 

γ) της από 28.6.2015 Πράξης Νομοθετικού Περιεχο¬ 
μένου «Κατεπείγουσα Ρύθμιση για την οργάνωση της 
διαδικασίας ταυ δημσψηφίσματσς της Ισυλίσυ 2015» 
(Α' 64) και 

δ) του άρθρου 90 του «Κώδικα της νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του Π.δ. 63/2005 (Α' 98), 

ε) του Π.δ. 24/2015 (Α'20) «Σύσταση και μετονομασία 
Υπουργείων, μεταφορά της Γ ενικής Γ ραμματείας Κοι¬ 
νωνικών Ασφαλίσεων», 

στ) του Π.δ. 25/2015 (Α' 21) «Διορισμός Αντιπροέδρσυ 
της Κυβέρνησης, Υπουργών, Αναπληρωτών Υπουργών 
και Υφυπουργών». 

2. Την ανάγκη να οργανωθεί η διαδικασία διενέργειας 
δημοψηφίσματος. 

3. Το γεγονός ότι από την εφαρμογή της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Όσοι συμμετέχουν, σύμφωνα με τσ άρθρο 5 του 
Ν. 4023/2011, σε συνδυασμό με το άρθρο 1 παρ. 3 της 
Πράξης Νομοθετικού Περιεχομένου «Κατεπείγουσα 
Ρύθμιση για την σργάνωση της διαδικασίας ταυ δημσ¬ 
ψηφίσματσς της 5'''= Ιουλίου 2015» στη διενέργεια ταυ 
δημοψηφίσματος της 5ης Ιουλίου 2015, εντάσσονται σε 
«Επιτρσπή Υποστήριξης». 


Άρθρο 2 

1. Με κριτήριο τη θέση τσυς στο ερώτημα που τίθεται 
στην κρίση των ψηφοφόρων, δημιουργούνται «Επιτρο¬ 
πές Υποστήριξης» ως εξής: 

α) «Επιτροπή Υποστήριξης» της αποδοχής της πρότα¬ 
σης των τριών θεσμών, όπως αναλυτικά περιγράφεται 
στο Π.δ. 38/2015 «Προκήρυξη Δημοψηφίσματος για κρί¬ 
σιμο εθνικό θέμα» (Α' 63), η οποία ονομάζεται «Επιτροπή 
Υποστήριξης τσυ ΝΑΙ». 

β) «Επιτροπή Υποστήριξης» της απόρριψης της πρό¬ 
τασης των τριών θεσμών, όπως αναλυτικά περιγρά- 
φεται στο Π.δ. 38/2015 «Προκήρυξη Δημοψηφίσματος 
για κρίσιμο εθνικό θέμα» (Α' 63), η οποία για συντομία 
ονομάζεται «Επιτροπή Υποστήριξης του ΟΧΙ». 

2. «Επιτροπή Υποστήριξης» δεν δημιουργείται από 
όσσυς τάσσσνται υπέρ της επιλογής του λευκού ψη¬ 
φοδελτίου. 

Άρθρο 3 

Οι Επιτροπές Υποστήριξης συγκροτούνται την επο¬ 
μένη της προκήρυξης του δημοψηφίσματος της 5ης 
Ιουλίου 2015 μετά από σχετική δήλωση των νόμιμων 
εκπροσώπων των ενδιαφερομένων φορέων του άρ¬ 
θρου 5 του Ν. 4023/2011 στον Υπουργό Εσωτερικών και 
Διοικητικής Ανασυγκρότησης. Εάν δεν είναι δυνατή η 
συγκρότηση μιας μόνο Επιτροπής Υποστήριξης για το 
«ναι» ή το «όχι», λόγω ιδεολογικών ή πολιτικών ή άλ¬ 
λων διαφωνιών, αυτό ανακοινώνεται αυθημερόν στον 
Υπουργό Εσωτερικών και Δισικητικής Ανασυγκρότησης 
από τσν εκπρόσωπο του πρώτου σε κσινοβουλευτική 
δύναμη κόμματος μεταξύ αυτών που υποστηρίζουν κάθε 
επιλογή. Στην περίπτωση αυτή ο χρόνος που διατίθεται 
για τη δημόσια υπσστήριξη του «ναι» και του «όχι» με 
τις παραγράφους 2 και 3 του άρθρου 9 του Ν. 4023/2011 
για την προβολή μηνυμάτων και την παρουσίαση της 
δραστηριότητας, καθώς επίσης οι χώροι υπαίθριας 
προβολής της παραγράφου 5 του άρθρου 9 αυτού, κα- 
τανέμονται ως εξής: 

I) Κατά τα δύο τρίτα μεταξύ των κομμάτων, ανάλογα 
με την κοινοβουλευτική τους δύναμη. 

μ) Κατά το ένα τρίτο, ισομερώς για το ναι ή όχι μεταξύ 
των ενώσεων προσώπων, των επιστημονικών, επαγγελ- 

ματικών ή συνδικαλιστικών οργανώσεων και κάθε άλλης 
οργάνωσης της κοινωνίας των πολιτών. Ο εσωτερικάς 
καταμερισμάς του χράνου μεταξύ τους γίνεται με τράπο 
που θα αποφασίσουν οι ίδιες. 

Άρθρο 4 

1. Η απάφαση για την ένταξη σε «Επιτροπή Υποστή¬ 
ριξης» λαμβάνεται από το, κατά περίπτωση, αρμόδιο 
όργανο του φορέα που συμμετέχει στη διενέργεια δη¬ 
μοψηφίσματος. 

2. Στην απόφαση διατυπώνεται ρητά η θέση του φορέα 
στο ερώτημα που τίθεται στην κρίση των ψηφοφόρων. 

Αρθρο 5 

1. Η δήλωση για τη συμμετοχή σε «Επιτροπή Υπο¬ 
στήριξης» υποβάλλεται από το νόμιμο εκπρόσωπο 
του φορέα στον Υπουργό Εσωτερικών και Διοικητικής 
Ανασυγκρότησης μέχρι και την επόμενη ημέρα από τη 
δημοσίευση του ανωτέρω προεδρικού διατάγματος, με 
το οποίο προκηρύσσεται η διενέργεια δημοψηφίσματος. 
Μετά την υποβολή της δήλωσης συμμετοχής σύμφωνα 
με το προηγούμενο εδάφιο και εφόσον πληρούνται οι 
προϋποθέσεις που ορίζονται στην επόμενη παράγραφο, 
οι «Επιτροπές Υποστήριξης» θεωρούνται για την εφαρ¬ 
μογή του Ν. 4023/2011, νόμιμα συσταθείσες. Η σύσταση 
διαπιστώνεται με πράξη του Υπουργού Εσωτερικών 
και Διοικητικής Ανασυγκρότησης, η οποία ανατρέχει 
αναδρομικά στο πέρας της προθεσμίας του πρώτου 
εδαφίου της παρούσας. 

2. Τη δήλωση συνοδεύουν πρωτότυπα έγγραφα ή 
αντίγραφα: 

α) της απόφασης του άρθρου 4, 

β) της πράξης σύστασης του φορέα, 

γ) του καταστατικού του φορέα, καθώς επίσης 


δ) του εγγράφου με το οποίο ορίζεται ο εκπρόσωπος 
του φορέα με τον αναπληρωματικό του στην «Επιτροπή 
Υποστήριξης» ή ο εκπρόσωπος του πολιτικού κόμματος 
με τον αναπληρωματικό του και δηλώνονται τα πλήρη 
στοιχεία επικοινωνίας τους (ταχυδρομική διεύθυνση, 
αριθμός τηλεφώνου και ηλεκτρονική διεύθυνση). 

Άρθρο 6 

Με πρόσκληση του Υπουργού Εσωτερικών και Διοικη¬ 
τικής Ανασυγκρότησης, συγκαλούνται σε συνεδρίαση οι 
«Επιτροπές Υποστήριξης», προκειμένου τα μέλη τους να 
αποφασίσουν για ζητήματα που αφορούν στην οργά¬ 
νωση, τη λειτουργία και τη δράση τους, καθώς επίσης 
να ορίσουν τριμελή επιτροπή εκπροσώπησης. 

Άρθρο 7 

1. Για τον ορισμό της τριμελούς επιτροπής του άρθρου 
6 ενημερώνεται, αμελλητί, ο Υπουργός Εσωτερικών και 
Διοικητικής Ανασυγκρότησης. 

2. Η τριμελής επιτροπή εκπροσωπεί την «Επιτροπή 
Υποστήριξης» στις σχέσεις της με το Υπουργείο Εσω¬ 
τερικών και Διοικητικής Ανασυγκρότησης και κάθε άλλη 
αρχή που εμπλέκεται στη διενέργεια δημοψηφίσματος. 

Άρθρο 8 

Η μη συγκρότηση Επιτροπών Υποστήριξης σε καμία 
περίπτωση δεν επιδρά στο κύρος του δημοψηφίσματος. 

Άρθρο 9 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2015 

ο ΥΠΟΥΡΓΟΣ 

ΝΙΚΟΛΑΟΣ ΒΟΥΤΣΗΣ 

